इधर सुशील मोदी का निशाना- लालू ने साबित किया, वह सुपर सीएम हैं
लालू के बयान से बिफरा जदयू, कहा- नसीहत की जरूरत नहीं
कानून-व्यवस्थाके मसले पर राजद अध्यक्ष लालू प्रसाद की नसीहत जदयू को रास नहीं आई। पार्टी के प्रदेश अध्यक्ष वशिष्ठ नारायण सिंह और प्रदेश प्रवक्ता नीरज कुमार ने राज्य में सुशासन और कानून-व्यवस्था को लेकर मुख्यमंत्री नीतीश कुमार की जमकर तारीफ की। जदयू नेताओं ने साफ तौर पर कहा कि अपराध के खिलाफ जीरो टॉलरेंस की नीति और कानून का राज कायम करने के लिए नीतीश पूरे देश में जाने जाते हैं। अगर इस संबंध में कोई सुझाव आता है तो उसका स्वागत किया जाएगा। लेकिन नीतीश की कार्यक्षमता किसी से छिपी नहीं है।
वशिष्ठ ने कहा, लालू प्रसाद और नीतीश कुमार दोनों ही बिहार में कानून का राज चाहते हैं। इस फ्रंट पर दोनों की दृष्टि एक है। लालू अगर सार्वजनिक रूप से बोल रहे हैं तो इसके पीछे उनकी यही भावना है कि अपराध का खात्मा होना चाहिए। नीतीश तो कानून का राज कायम करने के लिए ही जाने जाते हैं। सबको मालूम है कि मुख्यमंत्री ने किस तरह से बिहार में सुशासन कायम किया। नीरज बोले-कानून-व्यवस्था के मुद्दे पर पूरा देश नीतीश कुमार से सीख लेता है। छिटपुट घटनाएं हमारे लिए चुनौती हैं। सामाजिक जकड़न वाले राज्य बिहार में नीतीश को सुशासन कायम करते हुए पूरी दुनिया ने देखा है। अब लोगों का नजरिया अलग-अलग हो सकता है। लेकिन, इस पर किसी को भी हमें नसीहत देने की जरूरत नहीं है, खास कर भाजपा और उसके कुनबे को।
hin_Deva bho_Deva hin_Deva hin_Deva